KIRJALLINEN KYSYMYS P-3507/01 esittäjä(t): Mogens Camre (UEN) komissiolle. Elintarvikeapu Tadžikistanille.



Virallinen lehti nro 147 E , 20/06/2002 s. 0192 - 0193



KIRJALLINEN KYSYMYS P-3507/01 esittäjä(t): Mogens Camre (UEN) komissiolle (12. joulukuuta 2001) Aihe: Elintarvikeapu Tadikistanille Keski-Aasiassa sijaitsevaa 6 miljoonan asukkaan Tadikistania koettelee vakava elintarvikepula, koska kasvukautta on vaivannut kuivuus. Maassa on pitkään käyty sisällissotaa, joka on tuhonnut taloudellisen kehityksen. Punainen risti on ryhtynyt avustustoimiin, mutta sillä ei ole riittävästi varoja tarvittavan avun rahoittamista varten. Mitä varoja komissiolla on käytettävissään Tadikistanin avustustoimiin? Mitä komissio aikoo tehdä lievittääkseen Tadikistanissa uhkaavaa hätätilaa? Christopher Pattenin komission puolesta antama vastaus (28. tammikuuta 2002) Komissio on huolissaan Tadikistanin vaikeasta tilanteesta ja lähestyy ongelmaa sekä pitkän aikavälin taloudellista apua tarjoavien Tacis-ohjelman ja elintarvikeapua ja -turvallisuutta koskevan ohjelman että humanitaarisen avun puitteissa. Tacis-ohjelma sekä elintarvikeapua ja -turvallisuutta koskeva ohjelma Vuodesta 1996 lähtien komissio on toiminut elintarviketurvallisuuden alalla ohjelmalla, josta julkiselle taloudelle annetaan tukea 8 miljoonaa euroa. Kyseisen ohjelman täytäntöönpano keskeytettiin vuonna 1997 turvallisuusongelmien vuoksi, ja se on tarkoitus käynnistää uudelleen tammikuussa 2002 paikan päällä annettavan asiantuntija-avun turvin (tässä tarkoituksessa tehtiin päätös 1 miljoonan euron suuruisen taloudellisen tuen myöntämisestä). Tämän suoraan hallitukselle suunnatun tuen lisäksi vuoden 2001 osalta päätettiin 3,7 miljoonan euron suuruisesta tuesta, joka suunnattiin Maailman elintarvikeohjelman (WFP) ensisijaisiksi kohderyhmiksi otettujen heikossa asemassa olevien väestöjen auttamiseen. Kyseiseen elintarvikeapuun sisältyy 10 000 tonnia maissia ja 500 tonnia öljyä. Vastauksena kansalaisjärjestöjen esille tuomiin erityistarpeisiin ja edellä mainittujen hankkeiden perusteella elintarvike-, työkalu- ja siemenapua voidaan antaa tulevaisuudessa Euronaidista myönnettävän yleisavustuksen puitteissa. Erityisesti vastauksena Punaisen Ristin kansainvälisen komitean (ICRC) tarpeisiin vuoden 2002 talousarvion elintarvikeapua ja elintarviketurvaa koskevasta budjettikohdasta on varattu sille 8 miljoonan euron suuruinen osuus. Humanitaarinen apu Komissio on myöntänyt humanitaarisen avun toimistonsa (ECHO) kautta vuoden 1992 alusta yhteensä 125 miljoonaa euroa humanitaariseen apuun Tadikistanissa, mikä tekee siitä kyseisen maan ehdottomasti suurimman humanitaarisen avun antajan. Suuri osa avusta on ollut elintarvikeavun muodossa. Vuonna 2001 komissio teki kaksi Tadikistaniin kohdistuvaa humanitaarista apua koskevaa rahoituspäätöstä, joiden yhteenlaskettu arvo oli 12 miljoonaa euroa (kokonaisohjelma heinäkuussa 2001, arvo 10 miljoonaa euroa, ja erityinen kuivuuden aiheuttamaa hätätilaa koskeva päätös elokuussa 2001, arvo 2 miljoonaa euroa). Tästä määrästä lähes 6 miljoonaa euroa on tarkoitettu elintarvikeapua tai -turvallisuutta koskeviin toimenpiteisiin. Punainen Risti panee parhaillaan täytäntöön yhteensä 1,85 miljoonan euron suuruisia ECHO-rahoitteisia hankkeita Tadikistanissa tästä määrästä 1,1 miljoonaa euroa on tarkoitettu lisäravintoa ja elintarviketurvallisuutta koskeviin toimenpiteisiin. ECHO pyrkii jatkamaan tadikistanilaisyhteiskunnan heikoimmassa asemassa olevien väestönosien tukemista käynnistämällä huhtikuussa 2002 uuden 12-kuukautisen rahoitusohjelman. Samanaikaisesti se jatkaa kuivuustilanteen kehittymisen tarkkaa seurantaa ja harkitsee tarvittaessa uudestaan katastrofiavun antamista.